כותבי הנוקמים: סוף המשחק אישרו כי קפטן אמריקה הוא האבא לילדים של פגי קרטר Avengers: Endgame
כותבי הנוקמים: סוף המשחק אישרו כי קפטן אמריקה הוא האבא לילדים של פגי קרטר
קאפ בהחלט קיבל את הסוף הטוב שלו.
Updated 19 במאי 2019 17:21
Posted 19 במאי 2019 17:20
אזהרת ספויילרים עבור הנוקמים: סוף המשחק!
בקפטן אמריקה: חייל החורף, התברר לנו כי אהבתו של קפטן אמריקה, פגי קרטר, היתה נשואה והיו לה שני ילדים. לדברי התסריטאים של הנוקמים: סוף המשחק כריסטופר מרקוס וסטיבן מק'פליי, האיש שהיא נישאה לו היה קפטן אמריקה מציר הזמן הראשי של ה-MCU שחזר בזמן בסוף הסרט.
בשיחה עם פטריק שנלי מ-The Hollywood Reporter, מרקוס ומק'פליי אמרו כי בעודם אינם מסוגלים להחליט על התוכניות העתידיות של היקום של מארוול, במיוחד לא עכשיו שמסע בזמן חלק מהמשחק, זאת הייתה "הכוונה שלהם מההתחלה, הוא תמיד היה האבא של שני הילדים האלה" לאחר שנישא לאהבת חייו.
"קיים שיח מאוד ער על הנושא הזה," הסביר מק'פליי. "הפיזיקה הקוונטית פועלת בדרכים מעניינות, ומה שמארוול בוחרת לעשות לא תלוי בנו, אבל... כוונתנו הייתה שהוא תמיד היה אבא של שני הילדים האלה, אבל שוב, יש פרצות בתיאוריית הנסיעה בזמן הזו."
העובדה ששני הילדים הללו היו למעשה הילדים של סטיב רוג'רס, "מציגה את הרעיון שקיימים שני ילדים בעלי די-אן-איי של חיילי-על," אומר מרקוס.
כאשר שנלי מעלה את העובדה הנוספת שהם יהיו בערך בני 60 ומשהו, מק'פליי מעלה את העובדה כי קפטן אמריקה "בן 123, ונראה מדהים לגילו בסוף הסרט".
לאחר מכן מרקוס הציג את הרעיון לסדרה חדשה, שהוא בטוח שכולנו נשמח לראות. "הרפתקאותיהם של התאומים רוג'רס בסוף שנות ה-60' כאשר הם סתם ילדים צעירים עם קצת מזל, אני הייתי צופה בזה." אמר התסריטאי.